cometadata/datacite-titles-descriptions-related-identifiers huggingface dataset:
DOI: 10.14457/tu.the.2019.356
title: ความตั้งใจซื้อสินค้าเพื่อสุขภาพและความงามผ่านช่องทางออนไลน์

description: ปัจจุบันกลุ่มธุรกิจค้าปลีกเพื่อสุขภาพและความงาม ได้ขยายช่องทางการซื้อสินค้าใหม่ๆ ทั้งในรูปแบบ website ของตนเอง หรือ บน E-commerce ต่างๆ นอกเหนือจากช่องทางหน้าร้านที่มีอยู่เดิม แม้ว่ายอดขายจากช่องทางออนไลน์ยังไม่สูงมากนัก แต่ก็มีแนวโน้มเติบโตขึ้นทุกปี สอดคล้องกับพฤติกรรมการตัดสินใจซื้อของผู้บริโภคที่เปลี่ยนแปลงไป การศึกษาครั้งนี้จึงมีวัตถุประสงค์เพื่อศึกษาอิทธิพลของ ความเชื่อมั่นที่มีต่อร้านค้า การรับรู้ความมั่นใจในการซื้อสินค้าทางออนไลน์ และความตั้งใจในการค้นหาข้อมูลทางออนไลน์ ที่ส่งผลต่อความตั้งใจซื้อสินค้าผ่านช่องทางออนไลน์ ทำการศึกษาในกลุ่มตัวอย่างอายุระหว่าง 18-37 ปี ที่มีประสบการณ์ในการซื้อสินค้าเพื่อสุขภาพและความงามในช่องทางหน้าร้านและช่องทางออนไลน์ จำนวน 210 คน รวบรวมข้อมูลโดยใช้แบบสอบถามออนไลน์ ผลการวิเคราะห์ตัวแปรบ่งชี้องค์ประกอบเชิงยืนยันของปัจจัยที่ส่งผลต่อความตั้งใจซื้อสินค้าเพื่อสุขภาพและความงามผ่านช่องทางออนไลน์ พบว่า มีความสอดคล้องกับข้อมูลเชิงประจักษ์อยู่ในเกณฑ์ดี โดยมีค่า Chi-Square = 124.18, P-value = 0.056 และ CMIN/df = 1.478 มีความสอดคล้องกลมกลืนเชิงสัมพัทธ์ (CFI) เท่ากับ 0.966, มีดัชนีวัดความกลมกลืน (GFI) เท่ากับ 0.93, ดัชนีวัดความกลมกลืนที่ปรับแก้ไขแล้ว (AGFI) เท่ากับ 0.9 และดัชนีรากที่สองของค่าเฉลี่ยความคลาดเคลื่อนกำลังสองของการประมาณค่า (RMSEA) เท่ากับ 0.048 แสดงว่าโมเดลมีความสอดคล้องกลมกลืนเชิงสัมพัทธ์ ผลที่ได้จากการศึกษาพบว่า ความเชื่อมั่นที่มีต่อร้านค้าปลีกในช่องทางออฟไลน์ พบว่า ไม่ได้มีอิทธิพลโดยตรงต่อความตั้งใจซื้อสินค้า (t-value = 0.691, p-value = 0.489) และไม่ได้มีอิทธิพลผ่านความตั้งใจในการค้นหาข้อมูล (t-value = 1.824, p-value = 0.068) แต่ความเชื่อมั่นที่มีต่อร้านค้าในช่องทางออฟไลน์นั้น ส่งอิทธิพลในเชิงบวกผ่านเส้นทางของการรับรู้ความมั่นใจในการซื้อสินค้าทางออนไลน์ โดยมีค่าสัมประสิทธิ์ทางเส้นทาง = 0.395 ค่า t-value = 5.138, p-value = 0.00 สามารถอธิบายได้ว่า เมื่อผู้บริโภคเกิดความเชื่อมั่นต่อร้านค้าในช่องทางออฟไลน์ จะทำให้เกิดความไว้วางใจและมั่นใจในการให้บริการต่างๆของทางร้าน เกิดเป็นทัศนคติและความสันพันธ์ที่ดี ทำให้ผู้บริโภคมีความมั่นใจในการเปิดเผยข้อมูล และทำธุรกรรมผ่านช่องทางออนไลน์มากขึ้น ทำให้ผู้บริโภคมีความตั้งใจซื้อสินค้าในช่องทางดังกล่าวมากขึ้นด้วย ด้านการรับรู้ความมั่นใจในการซื้อสินค้า พบว่า ส่งผลเชิงบวกต่อความตั้งใจในการค้นหาข้อมูล (t-value = 4.390, p-value = 0.00) และส่งผลเชิงบวกต่อความตั้งใจซื้อสินค้าทางออนไลน์ (t-value = 5.554, p-value = 0.00) สามารถอธิบายได้ว่า การรับรู้ความมั่นใจในการซื้อสินค้าส่วนหนึ่งมีอิทธิพลมาจากความเชื่อมั่นที่มีต่อร้านค้า ทำให้ผู้บริโภคยอมรับถึงประโยชน์ผ่านการใช้งาน เทคโนโลยี และยอมรับการใช้งานจริง ทำให้ผู้บริโภคมั่นใจในการใช้งานบนเว็บไซต์ของร้านค้า และกล้าที่จะซื้อสินค้าผ่านช่องทางออนไลน์ ด้านความตั้งใจในการค้นหาข้อมูล พบว่าส่งผลเชิงบวกต่อความตั้งใจซื้อสินค้าผ่านช่องทางออนไลน์ (t-value = 3.672, p-value = 0.00) สามารถอธิบายได้ว่า ผู้บริโภคส่วนใหญ่มีการศึกษาค้นคว้าข้อมูลสินค้าที่ตนเองสนใจผ่านช่องทางออนไลน์ มีการศึกษาจากแหล่งข้อมูลที่เชื่อถือได้โดยเฉพาะอย่างยิ่งข้อมูลที่มาจากร้านค้านั้นๆโดยตรง และมีแนวโน้มที่จะตัดสินใจซื้อสินค้าในช่องทางออนไลน์มากขึ้นด้วย
DOI: 10.14457/tu.the.2019.358
title: ปัจจัยที่ส่งผลต่อความสำเร็จในการดำเนินธุรกิจโฮสเทลในจังหวัดกรุงเทพมหานครผ่านมุมมองของผู้ประกอบการธุรกิจโฮสเทล

description: อุตสาหกรรมการท่องเที่ยว ถือเป็นอุตสาหกรรมที่มีส่วนสำคัญในการขับเคลื่อนเศรษฐกิจและสร้างรายได้ให้กับประเทศไทยอย่างมหาศาล โฮสเทลเพิ่มขึ้นอย่างต่อเนื่องเนื่องจากใช้เงินลงทุนต่ำ ดึงดูดนักลงทุนรายใหม่ในช่วง 2 - 3 ปีที่ผ่านมา ทำให้ประสบปัญหาจำนวนที่พักอาศัยมากกว่าจำนวนผู้เข้าพัก งานวิจัยฉบับนี้จึงมีวัถตุประสงค์เพื่อศึกษาปัจจัยที่ส่งผลต่อความสำเร็จในการดำเนินธุรกิจโฮสเทลในจังหวัดกรุงเทพมหานคร ผ่านมุมมองของผู้ประกอบการธุรกิจโฮสเทล ภายใต้กรอบทฤษฎีคุณภาพการบริการ ได้แก่ ทัศนคติ, พฤติกรรม, ทักษะ, สภาวะแวดล้อม, การออกแบบ, ปัจจัยทางสังคม, ช่วงเวลารอคอย, สิ่งที่จับต้องได้ และปัจจัยที่เกิดจากผู้ใช้บริการ โดยงานวิจัยนี้เป็นการสัมภาษณ์เชิงลึกกับกลุ่มตัวอย่าง 3 กลุ่ม ได้แก่ ผู้ประกอบการธุรกิจโฮสเทลในจังหวัดกรุงเทพมหานครที่ดำเนินกิจการมานานกว่า 3 ปีขึ้นไป จำนวน 19 ราย ผู้เชี่ยวชาญในอุตสาหกรรมการท่องเที่ยว จำนวน 2 ราย และผู้ที่กำลังเข้าพักโฮสเทลในจังหวัดกรุงเทพมหานคร จำนวน 7 ราย แล้วนำความคิดเห็นของกลุ่มตัวอย่างมาใช้ในการวิเคราะห์ผลการศึกษาพบว่า ความสำเร็จในการดำเนินธุรกิจโฮสเทลในจังหวัดกรุงเทพมหานคร ผ่านมุมมองของผู้ประกอบการธุรกิจโฮสเทลเกิดจากด้านทัศนคติประกอบไปด้วยการบริการด้วยใจ ความชื่นชอบในธุรกิจโฮสเทล และความประทับใจ ด้านพฤติกรรมประกอบไปด้วยพนักงานเป็นกันเอง และความเป็นเอกลักษณ์เฉพาะตัวของแต่ละโฮสเทล ด้านทักษะประกอบไปด้วยความรู้เรื่องการเดินทาง ความพร้อมในการรับมือกับปัญหา และความสามารถด้านภาษา ด้านสภาวะแวดล้อม ประกอบไปด้วยสถานที่ตั้ง ความสะอาด ความสะดวกสบาย ความปลอดภัย เสียง บรรยากาศโดยรวม และชุมชนที่อยู่โดยรอบ ด้านการออกแบบประกอบไปด้วยการตกแต่งภายใน พื้นที่ส่วนกลาง และความเสื่อมของสถานที่ ด้านปัจจัยทางสังคมประกอบไปด้วยการได้รับรีวิว และลูกค้าภายในโฮสเทล ด้านช่วงเวลารอคอย ด้านสิ่งที่จับต้องได้ประกอบไปด้วยสิ่งอำนวยความสะดวก อาหารและเครื่องดื่มและลักษณะของห้องพัก และด้านปัจจัยที่เกิดจากผู้ใช้บริการ นอกจากนี้ผู้วิจัยยังค้นพบปัจจัยอื่น ๆ เพิ่มเติม ได้แก่ กฎหมายที่เกี่ยวข้องกับการดำเนินธุรกิจโฮสเทล การบริหารต้นทุน การรู้จักลูกค้า ราคาและคู่แข่งขัน ผู้ประกอบการธุรกิจ พนักงาน Online Travel Agents (OTA) และการให้บริการอื่น ๆ เพิ่มเติม โดยผู้ประกอบการธุรกิจโฮสเทลสามารถนำปัจจัยเหล่านี้ไปใช้ในการพัฒนาแผนการดำเนินงานในธุรกิจโฮลเทล รวมทั้งปรับกลยุทธ์ให้เหมาะสม เพื่อให้การดำเนินธุรกิจประสบความสำเร็จท่ามกลางการแข่งขันที่สูงในปัจจุบัน
DOI: 10.14457/tu.the.2019.359
title: ตำแหน่งและสายอาชีพที่สามารถใช้ระบบการทำงานแบบ work from home ในธุรกิจ B2B

description: การวิจัยนี้ได้ทำการศึกษาเรื่อง “ตำแหน่งและสายอาชีพที่สามารถใช้ระบบการทำงานแบบ Work from Home ในธุรกิจ B2B” กรณีศึกษาพนักงานบริษัทเอกชนแห่งหนึ่งในกรุงเทพมหานคร ที่มีอายุการทำงานในองค์กรมากกว่า 6 เดือนขึ้นไป โดยมีวัตถุประสงค์เพื่อศึกษาตำแหน่งและสายอาชีพที่เหมาะกับการทำงานที่บ้าน (Work from Home) รวมถึงเพื่อศึกษาข้อดีและข้อเสียของการใช้ระบบเวลาที่ยืดหยุ่นและสถานที่ ๆ ยืดหยุ่นในการทำงานในธุรกิจ B2B ซึ่งประกอบไปด้วยกลุ่มตัวอย่างของพนักงานที่มีตำแหน่งและสายอาชีพต่าง ๆ ตั้งแต่ระดับผู้บริหาร ผู้จัดการ จนถึงพนักงาน จำนวน 283 คน ทั้งนี้ได้ใช้กลุ่มตัวอย่างในองค์กรจาก 3 แผนก โดยจำกัดเฉพาะพนักงานที่ทำงานที่สำนักงานใหญ่ ในการศึกษาวิจัยครั้งนี้เป็นการวิจัยเชิงปริมาณ (Quantitative Analysis) โดยใช้วิธีการศึกษาเชิงสำรวจ (Survey Research Method) ซึ่งใช้วิธีเก็บข้อมูลด้วยแบบสอบถาม (Questionnaire) ในลักษณะแบบสอบถามออนไลน์ (Google Form) ทั้งนี้ได้มีการใช้หลักการวิเคราะห์ข้อมูลทางสถิติด้วยโปรแกรม SPSS (Statistical Package for the Social Sciences) วิธีการวิเคราะห์การถดถอยพหุคูณ (Multiple Linear Regression Analysis) ในลักษณะการวิเคราะห์แบบขั้นบันได (Stepwise Multiple Regression Analysis)ผลการศึกษาจากคุณลักษณะงาน (Job Characteristic) ตัวชี้วัด (KPI) และปริมาณงาน (Workload) ตามกรอบแนวคิดในการวิจัยที่สามารถส่งผลต่อการใช้ระบบการทำงานที่บ้านในธุรกิจ B2B จากผลการวิเคราะห์สามารถสรุปได้ว่าสายอาชีพที่มีโอกาสทำงานที่บ้านและมีประสิทธิภาพในการทำงานที่ดี โดยสามารถใช้ระบบการทำงานที่บ้านได้ ซึ่งมีโอกาสมากกว่า 70% ได้แก่ Marketing, Finance, IT Super User, Management, Customer Service (CS), Operation Admin และ Training Admin รองลงมาคือสายอาชีพที่มีความเป็นไปได้ที่จะสามารถใช้ระบบการทำงานที่บ้าน ซึ่งมีโอกาสประมาณ 50% คือ สายอาชีพ Auditor และ Secretary แต่สำหรับสายอาชีพที่ไม่เหมาะจะใช้ระบบการทำงานที่บ้านเนื่องด้วยลักษณะงาน คือ Sales
DOI: 10.14457/tu.the.2019.360
title: คุณภาพของผลิตภัณฑ์และการบริการที่ส่งผลต่อความพึงพอใจของผู้บริโภคที่ใช้บริการศูนย์ซ่อมบำรุงที่ไม่ใช่ตัวแทนจำหน่ายรถยนต์ในพื้นที่กรุงเทพมหานครและปริมณฑล

description: ในพื้นที่กรุงเทพมหานครและปริมณฑลมีรถยนต์ที่จดทะเบียนมากกว่า 10 ล้านคัน เจ้าของรถยนต์จะมีค่าใช้จ่ายในการดูแลรักษาซ่อมบำรุงตลอดอายุการใช้งานของรถยนต์ เนื่องจากอะไหล่ต่างๆจะมีการสึกหรอและเสื่อมสภาพไปตามการใช้งาน ทำให้เกิดโอกาสกับผู้ที่ประกอบธุรกิจในอุตสาหกรรมยานยนต์ โดยเฉพาะศูนย์ซ่อมบำรุงรักษารถยนต์ซึ่งทำรายได้รวมคิดเป็นมูลค่ากว่า 42,760 ล้านบาทต่อปี อย่างไรก็ตามศูนย์ซ่อมบำรุงที่ไม่ใช่ตัวแทนจำหน่ายรถยนต์แต่ละแห่งยังมีมาตรฐานของผลิตภัณฑ์และการบริการที่แตกต่างกันซึ่งส่งผลต่อความพึงพอใจของลูกค้า ศูนย์ซ่อมบำรุงที่ไม่ใช่ตัวแทนจำหน่ายรถยนต์จึงเป็นอีกหนึ่งตลาดที่น่าสนใจงานวิจัยนี้มีวัตถุประสงค์เพื่อศึกษาความสัมพันธ์ระหว่างคุณภาพของผลิตภัณฑ์และการบริการที่ส่งผลต่อความพึงพอใจของผู้บริโภคที่ใช้บริการศูนย์ซ่อมบำรุงที่ไม่ใช่ตัวแทนจำหน่ายรถยนต์ในพื้นที่กรุงเทพมหานครและปริมณฑล การศึกษานี้ใช้การวิจัยเชิงปริมาณ (Quantitative Research) แนวคิดคุณภาพของผลิตภัณฑ์และคุณภาพของการบริการถูกนำมาใช้เพื่อพัฒนากรอบแนวคิดและแบบสอบถาม จำนวนผู้ตอบแบบสอบถาม 208 ตัวอย่างที่เคยใช้บริการศูนย์ซ่อมบำรุงที่ไม่ใช่ตัวแทนจำหน่ายรถยนต์ภายในระยะเวลา 1 ปีที่ผ่านมาให้ข้อมูลแบบสอบถามผ่านช่องทางออนไลน์ การศึกษานี้ทำการวิเคราะห์ข้อมูลด้วยโปรแกรม SPSS เพื่อทดสอบสมมติฐานผลการวิจัย พบว่า คุณภาพของการบริการมีอิทธิพลต่อความพึงพอใจของลูกค้ามากกว่าคุณภาพของผลิตภัณฑ์อย่างมีนัยสำคัญ คุณภาพของการบริการที่มีอิทธิพลต่อความพึงพอใจของลูกค้ามากที่สุด ได้แก่ การให้ความเชื่อมั่นต่อลูกค้า (Assurance) รองลงมา ได้แก่ การตอบสนองต่อลูกค้า (Responsiveness) การเอาใจใส่ต่อลูกค้า (Empathy) ความเชื่อถือไว้วางใจ (Reliability) และความเป็นรูปธรรมของการบริการ (Tangibles) ตามลำดับ สำหรับคุณภาพของผลิตภัณฑ์ที่มีอิทธิพลต่อความพึงพอใจของลูกค้า ประกอบด้วย ประสิทธิภาพในการทำงาน (Performance) และความสวยงาม (Aesthetics) งานวิจัยนี้จะเป็นประโยชน์แก่ศูนย์ซ่อมบำรุงที่ไม่ใช่ตัวแทนจำหน่ายรถยนต์ในการวางแผนกลยุทธ์เพื่อสร้างความพึงพอใจที่มากขึ้นให้แก่ลูกค้า
DOI: 10.14457/tu.the.2019.362
title: การพยากรณ์ปริมาณหนี้ที่ไม่ก่อให้เกิดรายได้ (NPL) ของธนาคารพาณิชย์ในประเทศไทย

description: งานวิจัยฉบับนี้มีวัตถุประสงค์เพื่อพยากรณ์ปริมาณหนี้ที่ไม่ก่อให้เกิดรายได้ (NPL) ของธนาคารพาณิชย์ในประเทศไทย โดยเลือกตัวแบบที่มีความแม่นยำมากที่สุดในการพยากรณ์ระหว่างตัวแบบในเชิงเหตุและผล และตัวแบบในเชิงอนุกรมเวลา โดยเก็บข้อมูลปริมาณหนี้ NPL และปัจจัยต่างๆ รายไตรมาสย้อนหลัง 10 ปี ตัวแบบในเชิงเหตุและผลที่ใช้ในการวิจัยครั้งนี้คือ แบบจำลองสมการถดถอยพหุคูณ (Multiple Regression Method) โดยศึกษาปัจจัยที่มีผลเกี่ยวข้องกับปริมาณหนี้ NPL ได้แก่ อัตราดอกเบี้ย MLR, ผลิตภัณฑ์มวลรวมภายในประเทศ (GDP), ดัชนีราคาผู้บริโภค (CPI), ปริมาณสินเชื่อ, ดัชนีค่าเงินบาทที่แท้จริง (REER), สัดส่วนผู้ว่างงานต่อแรงงานปัจจุบัน, ดัชนีพ้องเศรษฐกิจ (CI), ดัชนีการอุปโภคบริโภคภาคเอกชน (PCI), ดัชนีการลงทุนภาคเอกชน (PII) และดัชนีความเชื่อมั่นทางธุรกิจ (BSI)จากข้อมูลปริมาณหนี้ NPL ในอดีตนั้น เป็นข้อมูลที่มีทั้งแนวโน้ม (Trend) และฤดูกาล (Seasonal) ดังนั้นตัวแบบในเชิงอนุกรมเวลาที่เหมาะสมต่อการวิจัยครั้งนี้คือ วิธีแยกองค์ประกอบ (Time series decomposition method), วิธี Winters’ Exponential Smoothing และใช้วิธีรวมผลพยากรณ์ (Combined Forecast method) โดยรวมผลวิธีแยกองค์ประกอบ และวิธี Winters’ Exponential Smoothing เพื่อปรับปรุงประสิทธิภาพของการพยากรณ์ให้แม่นยำมากขึ้นผลการวิจัยพบว่าในการพยากรณ์เชิงเหตุและผลจากการใช้แบบจำลองสมการถดถอยพหุคูณ (Multiple Regression Method) พบว่ามีความแม่นยำในการพยากรณ์ (R-square) เท่ากับ 96.07% ค่าพยากรณ์ปริมาณหนี้ NPL ผิดจากค่าจริงโดยเฉลี่ย (MAPE) เท่ากับ 3.55% และค่าที่ได้พยากรณ์ผิดจากค่าจริงโดยเฉลี่ย (RMSE) เท่ากับ 13,233.72 ล้านบาท โดยปัจจัยที่ส่งผลต่อปริมาณหนี้ NPL ได้แก่ สัดส่วนผู้ว่างงานต่อแรงงานปัจจุบัน, ปริมาณสินเชื่อ, ผลิตภัณฑ์มวลรวมภายในประเทศ (GDP), ดัชนีราคาผู้บริโภค (CPI) และดัชนีอุปโภคบริโภคภาคเอกชน (PCI)ส่วนตัวแบบที่เหมาะสมเพื่อใช้พยากรณ์ปริมาณหนี้ที่ไม่ก่อให้เกิดรายได้ (NPL) ของธนาคารพาณิชย์ในประเทศไทย คือวิธีแยกองค์ประกอบ (Time series decomposition method) โดยพบว่ามีความแม่นยำในการพยากรณ์ (R-square) เท่ากับ 99.43% ค่าพยากรณ์ปริมาณหนี้ NPL ผิดจากค่าจริงโดยเฉลี่ย (MAPE) เท่ากับ 1.17% และค่าที่ได้พยากรณ์ผิดจากค่าจริงโดยเฉลี่ย 5,619.03 ล้านบาท และถึงแม้จะใช้วิธีรวมผลพยากรณ์ (Combined Forecast method) ก็ไม่ทำให้มีความแม่นยำสูงขึ้น
DOI: 10.14457/tu.the.2019.363
title: ผลกระทบและแนวโน้มการปรับตัวของอุตสาหกรรมพลาสติกประเภทบรรจุภัณฑ์จากมาตรการรณรงค์งดแจกถุงพลาสติกในประเทศไทย

description: ในปัจจุบันขยะพลาสติกเป็นปัญหาที่ทั้งโลกกำลังตื่นตัว ประเทศไทยเป็น 1 ใน 10 ของประเทศที่ปล่อยขยะพลาสติกลงสู่ทะเลมากที่สุด ส่งผลให้ประชาชนคนไทยหันมาให้ความสนใจอย่างจริงจังกับปัญหาและผลกระทบดังกล่าวมากขึ้น ภาครัฐและเอกชนมีการรณรงค์ลดการใช้ถุงพลาสติกอย่างเข้มข้น ภาคเอกชนรายใหญ่ของประเทศไทย ทั้งห้างสรรพสินค้าและร้านค้าสะดวกซื้อรายใหญ่ ให้ความร่วมมือในการหยุดจ่ายถุงพลาสติกในประเทศ นอกจากนี้ รัฐบาลได้ตั้งเป้าหมายให้ประเทศไทยปลอดถุงพลาสติกทั้งหมดภายในปี 2564 ส่วนผู้ประกอบการรายย่อยอื่น ๆจะดึงมาร่วมรณรงค์ลดและขอให้เลิกใช้ถุงเช่นกัน ทั้งนี้การตื่นตัวและการเคลื่อนไหวของสังคมเรื่องสิ่งแวดล้อมเรื่องการลดใช้ถุงพลาสติกนั้นส่งผลต่อผู้ประกอบการอุตสาหกรรมพลาสติกโดยตรง การวิจัยเรื่อง “ผลกระทบและแนวโน้มการปรับตัวของอุตสาหกรรมพลาสติกประเภทบรรจุภัณฑ์จากมาตรการควบคุมการใช้ถุงพลาสติกและการงดใช้ถุงพลาสติกในประเทศไทย” เป็นการวิจัยเชิงคุณภาพ (Qualitative Research) ซึ่งใช้การสัมภาษณ์เชิงลึก (In-depth interviews) เป็นเครื่องมือในการเก็บข้อมูลจากผู้ประกอบการในอุตสาหกรรมบรรจุภัณฑ์พลาสติกประเภทบรรจุภัณฑ์ในประเทศไทย ทั้งกลุ่มผู้ประกอบการประเภทผู้ผลิตบรรจุภัณฑ์พลาสติก และกลุ่มผู้ประกอบการประเภทผู้จำหน่ายบรรจุภัณฑ์พลาสติก จากการศึกษาพบว่า ผู้ประกอบการทั้งผู้ผลิตและผู้จำหน่าย มีมุมมองที่เป็นบวก ต่อความเคลื่อนไหวทางสังคมเรื่องการรักษาสิ่งแวดล้อม อีกทั้งให้การสนับสนุนนโยบาย และมาตรการที่ออกมาเพื่อรักษาสิ่งแวดล้อม แม้จะส่งผลกระทบต่อธุรกิจของผู้ประกอบการ ทั้งด้านภาพลักษณ์ของธุรกิจ ด้านของผลประกอบการเช่น ยอดคำสั่งซื้อและยอดขายลดลงโดยเฉพาะกิจการขนาดเล็กที่ต้องใช้เวลาในการปรับตัว ทั้งนี้แนวทางการปรับตัวของผู้ประกอบการประเภทผู้ผลิตบรรจุภัณฑ์พลาสติก พบว่า มีการกำหนดมาตรฐานในกระบวนการทำงาน เช่น การลดของเสียในกระบวนการผลิต และการวางแผนเรื่องมาตรฐานการปฏิบัติงานของกิจการให้รัดกุมมากขึ้น เพื่อลดรายจ่ายที่ไม่จำเป็น นอกจากนี้ผู้ประกอบการยังให้ความสำคัญกับการพัฒนาบุคลากรให้มีความรู้และความชำนาญ โดยมีการส่งพนักงานไปอบรม และนำความรู้ที่ได้มาใช้ในการพัฒนาองค์กร อีกแนวทางหนึ่งที่ผู้ประกอบการให้ความสนใจ คือการพัฒนาผลิตภัณฑ์ให้เป็นผลิตภัณฑ์ที่เป็นมิตรต่อสิ่งแวดล้อม ผ่านการเรียนรู้เทคโนโลยี นวัตกรรมใหม่และนำมาปรับใช้ การพัฒนาเครื่องจักรที่ใช้อยู่เดิมในอุตสาหกรรม และการออกแบบผลิตภัณฑ์ที่เป็นมิตรต่อสิ่งแวดล้อม ทั้งนี้ผู้ประกอบการขนาดใหญ่จะสามารถปรับตัวตามแนวทางนี้ได้รวดเร็วกว่าผู้ประกอบการรายเล็กเนื่องจากมีความพร้อมด้านเงินทุนที่สูงกว่า สำหรับแนวทางการปรับตัวของผู้ประกอบการประเภทผู้จำหน่ายบรรจุภัณฑ์พลาสติก พบว่า มีการนำบรรจุภัณฑ์ที่เป็นมิตรต่อสิ่งแวดล้อมมาจำหน่าย แต่ไม่ได้ส่งผลให้ผลประกอบการดีขึ้นมากนัก เนื่องจาก บรรจุภัณฑ์ที่เป็นมิตรต่อสิ่งแวดล้อมมีราคาสูง และไม่มีความทนทาน ผลที่ได้จากการวิจัยข้างต้น อาจเป็นประโยชน์ต่อผู้ประกอบการ ในการสร้างโมเดลการปรับตัวของกิจการแต่ละประเภท เพื่อรับมือกับสถานการณ์ที่ส่งผลกระทบต่อกิจการได้
DOI: 10.14457/tu.the.2019.364
title: ปัจจัยที่มีผลต่อการตัดสินใจเลือกใช้บัตรท่องเที่ยว (travel card) ของธนาคารพาณิชย์ในเขตกรุงเทพมหานคร

description: บัตรท่องเที่ยว (Travel card) เป็นผลิตภัณฑ์ของธนาคารพาณิชย์และเป็นเทคโนโลยีที่เข้ามาแทนที่ (Disruptive technology) ธุรกิจร้านแลกเงิน และเป็นอีกหนึ่งทางเลือกของผู้ที่เดินทางไปต่างประเทศโดยที่ไม่ต้องพกเงินสดจำนวนมากๆ สามารถแลกเงินสกุลต่างประเทศได้ผ่านแอปพลิเคชันของธนาคาร ใช้เป็นบัตรเดบิตเพื่อรูดซื้อสินค้าหรือบริการ หรือใช้กดเงินสดในต่างประเทศ โดยมีอัตราแลกเปลี่ยนที่ดีเทียบเท่าร้านแลกเงินและมีค่าธรรมเนียมต่างๆ ไม่แพงนัก ขณะเดียวกันในปี 2562 มีคนไทยที่เดินทางไปต่างประเทศสูงถึงระดับ 12 ล้านคน ซึ่งก็ทำให้ธนาคารพาณิชย์เล็งเห็นถึงการสร้างรายได้จากตลาดแลกเปลี่ยนสกุลเงินต่างประเทศ และเข้ามาทดแทนค่าธรรมเนียมในการทำธุรกรรมทางการเงินด้านอื่นๆ และดอกเบี้ยเงินกู้ที่มีแนวโน้มลดลงอย่างต่อเนื่อง โดยบัตรท่องเที่ยวมีโอกาสจะได้ส่วนแบ่งจากตลาดเดิมที่จะเป็นการแลกเงินสกุลต่างประเทศตามร้านแลกเงินได้มากขึ้น ซึ่งแต่ละธนาคารก็ได้ออกบัตรท่องเที่ยวมาแข่งขันระหว่างกันด้วย จึงเป็นเรื่องที่น่าสนใจว่าธนาคารใดจะสามารถทำให้ผู้บริโภคเลือกใช้บัตรท่องเที่ยวของธนาคารตน และดึงส่วนแบ่งการใช้จ่ายเงินของลูกค้ากลุ่มเป้าหมายที่แลกเปลี่ยนสกุลเงินต่างประเทศมาได้มากที่สุดงานวิจัยฉบับนี้จึงมีวัตถุประสงค์เพื่อศึกษาพฤติกรรมของผู้ที่มีบัตรท่องเที่ยว และศึกษาปัจจัยส่วนประสมทางการตลาด (7Ps) ปัจจัยด้านการใช้เทคโนโลยี และปัจจัยด้านประชากรศาสตร์ ที่ส่งผลต่อการตัดสินใจเลือกใช้บัตรท่องเที่ยวของธนาคารพาณิชย์ ในเขตกรุงเทพมหานคร เพื่อให้ธนาคารพาณิชย์สามารถนำข้อมูลและผลการวิจัยไปต่อยอดพัฒนาและปรับปรุงผลิตภัณฑ์บัตรท่องเที่ยวได้อย่างเหมาะสม และตอบสนองต่อความต้องการของผู้บริโภคให้ได้มากที่สุด โดยผู้วิจัยได้ทำการเก็บข้อมูลผ่านแบบสอบออนไลน์จำนวน 272 ชุด และนำมาวิเคราะห์ผลโดยใช้โปรแกรมสำเร็จรูปทางสถิติ (SPSS)ผลการวิจัยพบว่า ปัจจัยที่ส่งผลต่อการตัดสินใจเลือกใช้บัตรท่องเที่ยวของธนาคารพาณิชย์ ในเขตกรุงเทพมหานคร มีทั้งหมด 3 ปัจจัย โดยเรียงลำดับจากมากไปน้อย ได้แก่ ปัจจัยการรับรู้ถึงประโยชน์ในการใช้งาน ปัจจัยการรับรู้ความง่ายในการใช้งาน และปัจจัยด้านลักษณะทางกายภาพ
DOI: 10.14457/tu.the.2019.365
title: ปัจจัยที่มีอิทธิพลต่อความตั้งใจซื้อผลิตภัณฑ์บำรุงผิวหน้าจากธรรมชาติ (natural facial skincare) ของผู้บริโภควัย millennial

description: ด้วยกระแสผลิตภัณฑ์ที่ทำจากธรรมชาติกำลังมาแรงเรื่อยๆ ในช่วงหลายปีที่ผ่านมาผู้บริโภคมีตัวเลือกในการใช้ผลิตภัณฑ์บำรุงผิวที่มีสารสกัดมาจากวัตถุดิบธรรมชาติมากขึ้น เพื่อประโยชน์ต่อผิวและลดการใช้สารเคมีในผลิตภัณฑ์ซึ่งเป็นอันตราย กลุ่มผู้บริโภคที่มีผลต่อการเติบโตของตลาดรวมของผลิตภัณฑ์ความงามมากที่สุดคือผู้บริโภคที่มีอายุ 23-39 ปี โดยยึดส่วนแบ่งในตลาด 43% ทั้งในแง่ของมูลค่าและปริมาณงานวิจัยนี้มีวัตถุประสงค์เพื่อศึกษาถึงปัจจัยที่มีอิทธิพลต่อความตั้งใจซื้อผลิตภัณฑ์บำรุงผิวหน้าจากธรรมชาติของผู้บริโภคที่มีอายุ 23-39 ปี งานวิจัยนี้ประยุกต์ใช้ทฤษฎีพฤติกรรมตามแผนและแนวคิดความตระหนักรู้มาใช้ในการศึกษา การศึกษานี้ใช้การวิจัยเชิงปริมาณโดยศึกษาจากกลุ่มตัวอย่างที่เคยซื้อผลิตภัณฑ์บำรุงผิวหน้าจากธรรมชาติ และมีอายุระหว่าง 23-39 ปี ทั้งสิ้น 206 ตัวอย่าง ด้วยวิธีการส่งแบบสอบถามผ่านช่องทางออนไลน์และนำข้อมูลที่ได้มาประมวลผลด้วยโปรแกรมสำเร็จรูปทางสถิติ เพื่อทำการวิเคราะห์ความสัมพันธ์ผลการวิจัยพบว่า การตระหนักรู้เกี่ยวกับสุขภาพเป็นปัจจัยที่มีอิทธิพลต่อทัศนคติที่ส่งผลต่อความตั้งใจซื้อผลิตภัณฑ์บำรุงผิวหน้าจากธรรมชาติมากที่สุด รองลงมาคือการตระหนักรู้เกี่ยวกับสิ่งแวดล้อม การคล้อยตามกลุ่มอ้างอิงจากทัศนะกลุ่มอ้างอิง และการคล้อยตามกลุ่มอ้างอิงด้านการรับข้อมูลจากบุคคลอื่น ทัศนคติที่ส่งผลต่อความตั้งใจซื้อผลิตภัณฑ์บำรุงผิวหน้าจากธรรมชาติและการรับรู้การควบคุมพฤติกรรมเป็นปัจจัยที่มีอิทธิพลต่อความตั้งใจซื้อผลิตภัณฑ์บำรุงผิวหน้าจากธรรมชาติ อย่างไรก็ตาม การตระหนักรู้เกี่ยวกับรูปร่างหน้าตา ไม่มีอิทธิพลต่อทัศนคติที่ส่งผลต่อความตั้งใจซื้อผลิตภัณฑ์บำรุงผิวหน้าจากธรรมชาติ และปัจจัยที่ไม่มีอิทธิพลต่อความตั้งใจซื้อผลิตภัณฑ์บำรุงผิวหน้าจากธรรมชาติ คือ การคล้อยตามกลุ่มอ้างอิงจากทัศนะกลุ่มอ้างอิง และการคล้อยตามกลุ่มอ้างอิงด้านการรับข้อมูลจากบุคคลอื่น
DOI: 10.14457/tu.the.2019.366
title: การพัฒนาความสัมพันธ์ระหว่างกลุ่มตัวแทนจำหน่ายกับผู้ผลิต: กรณีศึกษากลุ่มอุตสาหกรรมรถยนต์

description: การพัฒนาความสัมพันธ์ระหว่างกลุ่มตัวแทนจำหน่ายกับผู้ผลิตค่อนข้างมีความแตกต่างจากธุรกิจรูปแบบอื่น เนื่องจากตัวแทนจำหน่ายไม่ถือเป็นพนักงานของบริษัท แต่ยังคงมีหน้าที่และความรับผิดชอบที่สำคัญในการขายสินค้าให้แก่บริษัทผู้ผลิต ดังนั้นการหาองค์ประกอบที่จะนำไปสู่การพัฒนาความสัมพันธ์ที่ยั่งยืนจะช่วยให้บริษัทผู้ผลิตได้รับผลกำไรจากการดำเนินกลยุทธ์ทางธุรกิจ สำหรับอุตสาหกรรมรถยนต์ ความสำเร็จของตัวแทนจำหน่ายถือเป็นความสำเร็จของบริษัทผู้ผลิตรถยนต์ด้วยเช่นกัน ตัวแทนจำหน่ายที่ดีจะช่วยส่งเสริมภาพลักษณ์ที่ดีของบริษัทให้สามารถแข่งขันได้ในสภาพแวดล้อมปัจจุบันที่มีการแข่งขันอย่างรุนแรง ดังนั้นหากผู้ผลิตรถยนต์สามารถจับคู่ความสามารถขององค์กรให้ตรงกับความต้องการของตลาดและความพึงพอใจของกลุ่มตัวแทนจำหน่ายได้จะช่วยให้ผู้ผลิตประสบความสำเร็จในอุตสาหกรรมงานวิจัยชิ้นนี้มีวัตถุประสงค์เพื่อศึกษาองค์ประกอบที่ช่วยสนับสนุนการพัฒนาความสัมพันธ์ระหว่างกลุ่มตัวแทนจำหน่ายกับผู้ผลิต ในกลุ่มอุตสาหกรรมรถยนต์ และนำไปสู่ความสัมพันธ์ที่ดีในระยะยาวและเพื่อค้นหาปัญหาหรืออุปสรรคต่อการพัฒนาความสัมพันธ์ระหว่างกลุ่มตัวแทนจำหน่ายกับผู้ผลิต ในกลุ่มอุตสาหกรรมรถยนต์ ผ่านแนวคิดการตลาดเชิงสัมพันธ์ (Relationship Marketing) เช่น ความไว้วางใจ (Trust), พันธะสัญญา (Commitment), การสื่อสาร (Communication), ความร่วมมือกัน (Collaboration) รวมทั้ง ลักษณะบุคลิกภาพ 5 องค์ประกอบ (Big 5 Personality Traits) โดยงานวิจัยชิ้นนี้เป็นการวิจัยเชิงคุณภาพ (Qualitative Research) เลือกใช้การเก็บข้อมูลผ่านการสัมภาษณ์แบบเจาะลึก (In-depth Interview) จากผู้บริหารและบุคลากรที่เกี่ยวข้อง โดยสัมภาษณ์กลุ่มตัวอย่างทั้งหมด 10 ท่าน และใช้การวิเคราะห์แบบพรรณนาวิเคราะห์ (Analysis Description)ผลการวิจัยพบว่า องค์ประกอบที่ช่วยสนับสนุนการพัฒนาความสัมพันธ์ระหว่างกลุ่มตัวแทนจำหน่ายกับผู้ผลิต กรณีศึกษากลุ่มอุตสาหกรรมรถยนต์ ผ่านมุมมองของตัวแทนจำหน่าย ได้แก่ ความไว้วางใจ (Trust), พันธะสัญญา (Commitment), การสื่อสาร (Communication), ความร่วมมือกัน (Collaboration) รวมทั้งลักษณะบุคลิกภาพ 5 องค์ประกอบ (Big 5 Personality Traits) โดยลักษณะบุคลิกภาพที่ได้รับการกล่าวถึง ได้แก่ แบบแบบเปิดรับประสบการณ์ (Openness to New Experience), แบบแสดงตัว (Extraversion), แบบประนีประนอม (Agreeableness) และแบบมีจิตสำนึก (Conscientiousness) สำหรับปัญหาหรืออุปสรรคต่อการพัฒนาความสัมพันธ์ระหว่างกลุ่มตัวแทนจำหน่ายกับผู้ผลิต กรณีศึกษากลุ่มอุตสาหกรรมรถยนต์ ผ่านมุมมองของตัวแทนจำหน่าย คือ การสื่อสาร (Communication) เนื่องจากช่องทางการสื่อสารที่ไม่ทั่วถึง ทำให้เกิดความล่าช้าของข้อมูลข่าวสาร และช่องว่างระหว่างวัย (Generation Gap) ระหว่างตัวแทนจำหน่ายและพนักงานจากบริษัทผู้ผลิต อันเกิดจากความรู้ ความเข้าใจ และพื้นฐานประสบการณ์ที่แตกต่างกัน นำไปสู่ปัญหาต่างๆในการสื่อสาร
DOI: 10.5517/ccdc.csd.cc25vzz0
title: CCDC 2021943: Experimental Crystal Structure Determination

description: Related Article: Arnold L. Rheingold, Daniel Rabinovich and James A. Golen|2020|CSD Communication|||
DOI: 10.5517/ccdc.csd.cc25w003
title: CCDC 2021944: Experimental Crystal Structure Determination

description: Related Article: Arnold L. Rheingold, Daniel Rabinovich and James A. Golen|2020|CSD Communication|||
DOI: 10.5517/ccdc.csd.cc25w014
title: CCDC 2021945: Experimental Crystal Structure Determination

description: Related Article: Arnold L. Rheingold, Daniel Rabinovich and James A. Golen|2020|CSD Communication|||
DOI: 10.5517/ccdc.csd.cc25w025
title: CCDC 2021946: Experimental Crystal Structure Determination

description: Related Article: Arnold L. Rheingold, Daniel Rabinovich and James A. Golen|2020|CSD Communication|||
DOI: 10.5517/ccdc.csd.cc25w09d
title: CCDC 2021953: Experimental Crystal Structure Determination

description: Related Article: Nerissa A. Lewis, Luigi G. Marzilli, Frank R. Fronczek|2020|CSD Communication|||
DOI: 10.5517/ccdc.csd.cc25w1fk
title: CCDC 2021988: Experimental Crystal Structure Determination

description: Related Article: Ning Zhao, M. Graca H. Vicente, Frank R. Fronczek|2020|CSD Communication|||
DOI: 10.5517/ccdc.csd.cc25w5r0
title: CCDC 2022122: Experimental Crystal Structure Determination

description: Related Article: Brian W. Skelton, Eric J. Chan, Allan H. White|2020|CSD Communication|||
DOI: 10.5517/ccdc.csd.cc25w8cq
title: CCDC 2022203: Experimental Crystal Structure Determination

description: Related Article: Raymond Luguya, M. Graca H. Vicente, Frank R. Fronczek|2020|CSD Communication|||
DOI: 10.5517/ccdc.csd.cc25w8dr
title: CCDC 2022204: Experimental Crystal Structure Determination

description: Related Article: Nerissa A. Lewis, Luigi G. Marzilli, Frank R. Fronczek|2020|CSD Communication|||
DOI: 10.5517/ccdc.csd.cc25w9n1
title: CCDC 2022243: Experimental Crystal Structure Determination

description: Related Article: Brian W. Skelton, Allan H. White, Eric J. Chan|2020|CSD Communication|||
DOI: 10.5517/ccdc.csd.cc25wb5l
title: CCDC 2022259: Experimental Crystal Structure Determination

description: Related Article: Brian W. Skelton, Stephen G. Pyne|2020|CSD Communication|||
DOI: 10.5517/ccdc.csd.ccnbwsm
title: CCDC 606291: Experimental Crystal Structure Determination

description: Related Article: Jack M. Harrowfield, Eric J. Chan, Brian W. Skelton, Alexandre N. Sobolev, Allan H. White|2020|CSD Communication|||
DOI: 10.5517/ccdc.csd.cc25wbq4
title: CCDC 2022276: Experimental Crystal Structure Determination

description: Related Article: Brian W. Skelton, Vichai Reutrakul|2020|CSD Communication|||
DOI: 10.5517/ccdc.csd.cc25wcl1
title: CCDC 2022303: Experimental Crystal Structure Determination

description: Related Article: Brian W. Skelton, Scott G. Stewart, James E. Rixson|2020|CSD Communication|||
DOI: 10.5517/ccdc.csd.cc25wktg
title: CCDC 2022496: Experimental Crystal Structure Determination

description: Related Article: Lijuan Jiao, M. Graca H. Vicente, Frank R. Fronczek|2020|CSD Communication|||
DOI: 10.5517/ccdc.csd.cc25wkxk
title: CCDC 2022499: Experimental Crystal Structure Determination

description: Related Article: Nerissa A. Lewis, Luigi G. Marzilli, Frank R. Fronczek|2020|CSD Communication|||
DOI: 10.5517/ccdc.csd.cc25wmsh
title: CCDC 2022557: Experimental Crystal Structure Determination

description: Related Article: Arnold L. Rheingold, Daniel Rabinovich and James A. Golen|2020|CSD Communication|||
DOI: 10.5517/ccdc.csd.cc25wmtj
title: CCDC 2022558: Experimental Crystal Structure Determination

description: Related Article: Arnold L. Rheingold, Daniel Rabinovich and James A. Golen|2020|CSD Communication|||
DOI: 10.5517/ccdc.csd.cc25wmvk
title: CCDC 2022559: Experimental Crystal Structure Determination

description: Related Article: Arnold L. Rheingold, Daniel Rabinovich and James A. Golen|2020|CSD Communication|||